 Jenesis 35  E mesịa, Chineke gwara Jekọb, sị: Bilie, gaa biri na Betel, wuokwara ezi Chineke, onye pụtara ìhè nihu gị mgbe ị nọ na-agba ọsọ nihi Isọ nwanne gị, ebe ịchụàjà nebe ahụ.Jekọb wee gwa ezinụlọ ya, gwakwa ndị niile ya na ha nọ, sị: Tụfuonụ chi ndị mba ọzọ dị netiti unu, meekwanụ onwe unu ka unu dị ọcha, gbanweekwanụ ákwà mgbokwasị unu,ka anyị bilie gbagoo Betel. Nebe ahụ ka m ga-ewuru ezi Chineke, onye zara m nụbọchị m nọ nahụhụ, ebe ịchụàjà, nihi na ọ nọnyeere m nụzọ m jere ije na ya.Ha wee nye Jekọb chi ndị mba ọzọ niile ha ji, chịnyekwa ya ọla ntị ha kwụ ná ntị, Jekọb wee lie ha nokpuru nnukwu osisi nke dị nso na Shikem.E mesịa, ha kwaliri, oké ụjọ nke Chineke wee jide obodo ndị gbara ha gburugburu, nke mere na ha achụrụghị ụmụ Jekọb gawa.Nikpeazụ, Jekọb bịarutere Lọz, nke dị nala Ke, ya bụ, Betel, ya na ndị niile so ya.O wee wuo ebe ịchụàjà nebe ahụ wee malite ịkpọ ebe ahụ El-betel, nihi na ọ bụ nebe ahụ ka ezi Chineke kpugheere ya onwe ya noge ọ nọ na-agba ọsọ nihi nwanne ya.E mesịa, Debora bụ nwaanyị nyere Ribeka ara nwụrụ, e wee lie ya nala ala Betel nokpuru otu oké osisi. Ya mere, ọ kpọrọ ebe ahụ Alọn-bakọt.Chineke wee pụta ìhè nihu Jekọb ọzọ noge o si na Padan-eram na-alọta wee gọzie ya.Chineke wee sị ya: Aha gị bụ Jekọb. A gakwaghị akpọ gị Jekọb, kama aha gị ga-abụzi Izrel. O wee malite ịkpọ ya Izrel.Chineke wee gwakwa ya, sị: Abụ m Chineke bụ Onye Pụrụ Ime Ihe Niile. Mụọ ọmụmụ, baakwa ụba. Mba dị iche iche na ìgwè mba dị iche iche ga-esikwa na gị pụta, ndị eze ga-esikwa núkwù gị pụta.Ma ala ahụ m nyere Ebreham na Aịzik, ọ bụ gị ka m ga-enye ya, ọ bụkwa mkpụrụ gị nke ga-anọchi gị ka m ga-enye ala ahụ.E mesịa, Chineke si nebe Jekọb nọ, nebe ahụ ya na ya kwurịtara okwu, gbagoo.Nihi ya, Jekọb guzobere otu ogidi, bụ ogidi nkume, nebe ahụ ya na ya kwurịtara okwu, o wee wụsa àjà ihe ọṅụṅụ nelu ya, wụsakwa mmanụ nelu ya.Jekọb wee na-akpọ ebe ahụ, bụ ebe ya na Chineke kwurịtara okwu, Betel.Ha wee si na Betel kwalie. Mgbe ụzọ ka dị anya tupu e ruo Efrat, Rechel malitere ịmụ nwa, ọ nọkwa na-esiri ya ike ịmụpụta ya.Ma o ruru na mgbe o siiri ya ike ịmụpụta nwa ahụ, nwaanyị na-aghọ nwa sịrị ya: Atụla egwu, nihi na ị ga-amụkwa nwa nwoke nke a.Ihe si na ya pụta bụ na ka ndụ ya pụwara nihi na ọ nwụrụ, ọ gụrụ ya Ben-onaị; ma nna ya gụrụ ya Benjamin.Rechel wee si otú ahụ nwụọ, e wee lie ya nụzọ gara Efrat, ya bụ, Betlehem.Jekọb wee guzobe otu ogidi nelu ili ya. Ọ bụ nke a bụ ogidi ili Rechel ruo taa.E mesịa, Izrel kwaliri wee maa ụlọikwuu ya ma a gafetụ ụlọ elu Ida.O wee ruo mgbe Izrel bi nụlọikwuu nala ahụ na Ruben gara otu mgbe dinaa Bilha iko nna ya, Izrel wee nụ ya.Ụmụ ndị ikom Lia mụrụ bụ Ruben bụ ọkpara Jekọb nakwa Simiọn na Livaị na Juda na Ịsaka na Zebulọn.Ụmụ ndị ikom Rechel mụrụ bụ Josef na Benjamin.Ụmụ ndị ikom Bilha, bụ nwaanyị na-ejere Rechel ozi, bụ Dan na Naftalaị.Ụmụ ndị ikom Zilpa, bụ nwaanyị na-ejere Lia ozi, mụrụ bụ Gad na Asha. Ọ bụ ndị a bụ ụmụ ndị ikom Jekọb, ndị a mụụrụ ya na Padan-eram.Nikpeazụ, Jekọb lọkwutere Aịzik nna ya na Mamri, na Kiriat-aba, ya bụ, Hibrọn, bụ ebe Ebreham na Aịzik biri dị ka ndị ọbịa.Ụbọchị Aịzik dịrị ndụ wee bụrụ otu narị afọ na iri asatọ.E mesịa, Aịzik kubiri ume wee nwụọ, e wee lie ya dị ka e liri ndị ya, o mere agadi, ụbọchị ndụ ya jukwara ya afọ, Isọ na Jekọb bụ ụmụ ya wee lie ya. 